CELEX: C2007/315/25
Language: el
Date: 2007-12-22 00:00:00
Title: Υπόθεση C-221/06: Απόφαση του Δικαστηρίου (πρώτο τμήμα) της 8ης Νοεμβρίου 2007 (αίτηση του Verwaltungsgerichtshof — Αυστρία για την έκδοση προδικαστικής αποφάσεως) — Staadgemeinde Frohnleiten, Gemeindebetriebe Frohnleiten GmbH κατά Bundesminister für Land- und Forstwirtschaft, Umwelt und Wassserwirtschaft (Αίτηση εκδόσεως προδικαστικής αποφάσεως — Φόρος επί της μακροπρόθεσμης απόθεσης αποβλήτων σε χωματερή — Φόρος οφειλόμενος από τον εκμεταλλευόμενο χωματερή που υπολογίζεται σε συνάρτηση με το βάρος των αποτεθέντων αποβλήτων και με την κατάσταση της χωματερής — Απαλλαγή από τον φόρο απόθεσης των αποβλήτων που προέρχονται από μολυσμένους χώρους της Αυστρίας — Μη απαλλαγή της απόθεσης αποβλήτων που προέρχονται από μολυσμένους χώρους που βρίσκονται σε άλλα κράτη μέλη — Άρθρο 90 ΕΚ — Εσωτερικοί φόροι — Δυσμενής διάκριση)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/16
            
         Απόφαση του Δικαστηρίου (πρώτο τμήμα) της 8ης Νοεμβρίου 2007 (αίτηση του Verwaltungsgerichtshof — Αυστρία για την έκδοση προδικαστικής αποφάσεως) — Staadgemeinde Frohnleiten, Gemeindebetriebe Frohnleiten GmbH κατά Bundesminister für Land- und Forstwirtschaft, Umwelt und Wassserwirtschaft
   (Υπόθεση C-221/06) (1)
   
   (Αίτηση εκδόσεως προδικαστικής αποφάσεως - Φόρος επί της μακροπρόθεσμης απόθεσης αποβλήτων σε χωματερή - Φόρος οφειλόμενος από τον εκμεταλλευόμενο χωματερή που υπολογίζεται σε συνάρτηση με το βάρος των αποτεθέντων αποβλήτων και με την κατάσταση της χωματερής - Απαλλαγή από τον φόρο απόθεσης των αποβλήτων που προέρχονται από μολυσμένους χώρους της Αυστρίας - Μη απαλλαγή της απόθεσης αποβλήτων που προέρχονται από μολυσμένους χώρους που βρίσκονται σε άλλα κράτη μέλη - Άρθρο 90 ΕΚ - Εσωτερικοί φόροι - Δυσμενής διάκριση)
   (2007/C 315/25)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof
   Διάδικοι στην υπόθεση της κύριας δίκης
   Staadgemeinde Frohnleiten, Gemeindebetriebs Frohnleiten GmbH
   κατά
   Bundesminister für Land- und Forstwirtschaft, Umwelt und Wasserwirtschaft
   
      Παρεμβαίνουσα: Δημοκρατία της Αυστρίας
   Αντικείμενο της υποθέσεως
   Αίτηση εκδόσεως προδικαστικής αποφάσεως — Verwaltungsgerichtshof — Ερμηνεία των άρθρων 10, 12, 23, 25, 49 και 90 της Συνθήκης ΕΚ — Απαλλαγή από το τέλος απόρριψης αποβλήτων (τέλος για τους μολυσμένους χώρους), για την απόθεση αποβλήτων τα οποία προκύπτουν αποδεδειγμένα κατά την εξασφάλιση ή εξυγίανση μολυσμένων εκτάσεων (περιοχές πιθανής ρύπανσης ή μολυσμένοι χώροι απόρριψης αποβλήτων) που έχουν καταχωρηθεί στα προβλεπόμενα στο νόμο μητρώα των αρχών (μητρώο περιοχών πιθανής ρύπανσης ή άτλαντα μολυσμένων χώρων απόρριψης αποβλήτων)
   Διατακτικό της αποφάσεως
   Το άρθρο 90, πρώτο εδάφιο, ΕΚ απαγορεύει εθνική φορολογική διάταξη, όπως το άρθρο 3, παράγραφος 2, σημείο 1, του νόμου περί αποκατάστασης των μολυσμένων χώρων απόρριψης αποβλήτων (Altlastensanierungsgesetz), της 7ης Ιουνίου 1989, η οποία απαλλάσσει από την επιβάρυνση που πλήττει τη μακροπρόθεσμη απόθεση αποβλήτων σε εθνικές χωματερές τις αποθέσεις αποβλήτων που προέρχονται από τις ενέργειες για να αποκατασταθούν και να καταστούν ασφαλείς μολυσμένοι ή πιθανώς μολυσμένοι τόποι που βρίσκονται μόνο στην ημεδαπή, αλλά εξαιρεί από την απαλλαγή τις αποθέσεις αποβλήτων που προέρχονται από τις ενέργειες για να αποκατασταθούν και να καταστούν ασφαλείς τόποι που βρίσκονται σε άλλα κράτη μέλη.
   
      (1)  ΕΕ C 178 της 29.7.2006.